Source: http://www.vyvlastnenie.sk/nabrezna-komunikacia/chronologicky-prehlad/2002/
Timestamp: 2018-01-19 09:35:47+00:00

Document:
Nábrežná komunikácia v Prešove - chronologický prehľad udalostí: 2002
Chronologický prehľad udalostí okolo vyvlastňovania v Prešove (2002)
Problém manželov D. a ďalších obyvateľov Prešova so štátnymi a samosprávnymi inštitúciami pokračoval aj v roku 2002. Ešte v auguste 2001 Krajský súd v Prešove odložil vykonateľnosť rozhodnutia o vyvlastnení ich rodinného domu, pozemku a príslušenstva. V žalobe proti Krajskému úradu v Prešove, odboru životného prostredia, namietali nezákonnosť rozhodnutia o vyvlastnení a navrhli súdu, aby pre rozhodnutím vo veci podal na Ústavný súd SR návrh na preskúmanie súladu ustanovenia stavebného zákona o určovaní náhrady za vyvlastnený majetok - s Ústavou SR.
Mestský úrad v Prešove, primátor Juraj Kopčák, mestské zastupiteľstvo
16. január 2002
Krajský súd v Prešove rozhodol o postúpení návrhu na začatie konania o súlade právnych predpisov Ústavnému súdu.
Krajský súd v Prešove postúpil návrhu na začatie konania o súlade právnych predpisov Ústavnému súdu v Košiciach.
12. marec 2002
Okresný súd v Prešove prijal na návrh Slovenskej správy ciest do úschovy náhradu za vyvlastnenú časť pozemku, rodinný dom s príslušenstvom.
Slovenská správa ciest požiadala o vydanie stavebného povolenia pre Nábrežnú komunikáciu a pre prekládky inžinierskych sietí pre 379-metrový úsek komunikácie.
15. máj 2002
Občianske iniciatívy podali vláde, parlamentu a politickým stranám výzvu na zmenu právnej úpravy vyvlastňovania vo verejnom záujme.
22. máj 2002
Okresný úrad v Prešove, odbor životného prostredia, oznámil začatie druhého stavebného konania pre Nábrežnú komunikáciu.
Krajský úrad v Prešove, odbor dopravy a cestného hospodárstva, oznámil začatie druhého stavebného konania pre Nábrežnú komunikáciu.
30. máj 2002
Ústavný súd v Košiciach informoval o začatí konania o súlade právnych predpisov.
4. júl 2002
Okresný úrad v Prešove, odbor životného prostredia, oznámil vybraným účastníkom opäť začatie druhého stavebného konania pre Nábrežnú komunikáciu a nariadil miestne zisťovanie a ústne konanie na 18. júla 2002.
9. júl 2002
Občania podávajú petíciu primátorovi Prešova Jurajovi Kopčákovi, v ktorej ho vyzývajú aby v stavebných konaniach pre Nábrežnú komunikáciu hájil záujmy občanov.
12. júl 2002
Krajský úrad v Prešove, odbor dopravy a cestného hospodárstva, prerušil stavebné konanie na 30 dní.
18. júl 2002
Uskutočnilo sa ústne konanie pre Nábrežnú komunikáciu, ktoré zorganizoval Okresný úrad v Prešove, odbor životného prostredia.
Okresný úrad v Prešove, odbor životného prostredia, prerušil stavebné konanie pre Nábrežnú komunikáciu na 60 dní.
Krajský úrad v Prešove, odbor dopravy, pozemných komunikácií a iných odvetvových vzťahov vydal stavebné povolenie pre Nábrežnú komunikáciu.
Občania podávajú odvolania proti vydanému stavebnému povoleniu, ktorý vydal Krajský úrad v Prešove, odbor dopravy, pozemných komunikácií a iných odvetvových vzťahov.
Okresný úrad v Prešove, odbor životného prostredia vydal stavebné povolenie pre prekládky inžinierskych sieti kvôli Nábrežnej komunikácii.
Slovenská správa ciest požiadala Krajský úrad v Prešove, odbor dopravy, pozemných komunikácií a iných odvetvových vzťahov o zmenu dvoch už skôr vydaných stavebných povolení pre Nábrežnú komunikáciu z roku 2000. V žiadosti žiada o zmenu termínu ukončenia výstavby úseku v km 0,7 - 1,3 z decembra 2002 na rok 2004.
Občania podávajú odvolania proti vydanému stavebnému povoleniu na prekládky inžinierskych sietí, ktorý vydal Okresný úrad v Prešove, odbor životného prostredia.
Udalosti z roku 2003 nájdete na nasledujúcej strane...

References: súd 
 súd 
 súd 
 súd 
 súd 
 súd